**JP „ŠUME TUZLANSKOG KANTONA“D.D. Kladanj**

Na osnovu odredbe člana 20a. stav (2) Zakona o radu („Službene novine FBIH, broj: 26/16 i 89/18,44/22), člana 4. /Uredbe o postupku prijema u radni odnos u javnom sektoru u TK („Službene novine TK“, broj: 4/19, 4/20, 11/20, od 5/21), odredbe člana 121. Statuta JP „Šuma TK“ d.d.Kladanj, člana 36. stav 1. tačka a. i b.) Pravilnika o radu, te odredaba Kolektivnog ugovora, Odluke Uprave Društva o potrebi prijema u radni odnos broj 7088/24 od 19.07.2024. godine i 9434/24 od 17.09.2024. godine te Saglasnosti Ministarstva poljoprivrede, šumarstva i vodoprivrede TK, broj: 04/1-30-018407/24 od 02.09.2024. godine i 04/1-30-025617/24 od 23.09.2024.godine, Direktor Preduzeća JP „Šume TK“d.d. Kladanj, raspisuje sljedeći:

**JAVNI OGLAS ZA PRIJEM U RADNI ODNOS**

DIONIČKO DRUŠTVO JP „ŠUME Tuzlanskog kantona“ Kladanj, skraćeni naziv JP „ŠUME TK“ d.d.Kladanj, sa sjedištem u ulici Fadila Kurtagića br.1 Kladanj (u daljem tekstu: Društvo) raspisuje Javni Oglas za prijem u radni odnos, kako slijedi:

1. **DIREKCIJA PREDUZEĆA- Odjel za tehničke poslove-O.J. Privatne šume**

**Na određeno vrijeme, na period od 6 (šest) mjeseci, za radno mjesto:**

1. Realizator-čuvar šuma, broj izvršilaca 1
2. **ŠG „SPREČKO“ ŽIVINICE**

**Šumarija Banovići**

**Na određeno vrijeme, na period od 12 (dvanaest) mjeseci, za radna mjesta:**

1. Sjekač, broj izvršilaca 1;
2. Pomoćni radnik u šumarstvu, broj izvršilaca 1
3. **ŠG „VLASENIČKO“ TURALIĆI, KLADANJ**

**Šumarija Jelica Sapna**

**Na neodređeno vrijeme, za radno mjesto:**

1. Lugar-čuvar šuma, broj izvršilaca 1

**Šumarija „Jelovik**

**Na određeno vrijeme, na period od 12 (dvanaest) mjeseci, za radno mjesto:**

1. Sjekač, broj izvršilaca 1
2. **ŠG „MAJEVIČKO“ SREBRENIK**

**Šumarija Srebrenik**

**Na određeno vrijeme, na period od 6 (šest) mjeseci, za odrađivanje pripravničkog staža:**

1. Pripravnik, SSS, šum.teh., broj izvršilaca 1

**Šumarija Srebrenik**

**Na određeno vrijeme, na period od 12 (dvanaest) mjeseci, za radno mjesto:**

1. Pomoćni radnik u šumarstvu, broj izvršilaca 1

**Šumarija Čelić**

**Na određeno vrijeme, na period od 12 (dvanaest) mjeseci, za radno mjesto:**

1. Pomoćni radnik u šumarstvu, broj izvršilaca 1

**USLOVI KOJI MORAJU BITI ISPUNJENI**

**II**

Opći uslovi za zaključenje Ugovora o radu za radna mjesta iz tačke I ovog oglasa su:

- da je lice koje se prijavljuje na Javni oglas navršilo 18 godina života;

- da je državljanin BiH,

- da zdravstveno stanje i psihofizičke sposobnosti lica koje se prijavljuje, odgovaraju uslovima radnog mjesta za koje se raspisuje Javni oglas,

- da se protiv njih ne vodi krivični postupak.

**III**

Uslovi za radna mjesta iz tačke I ovog Oglasa koji moraju biti ispunjeni, taksativno su navedeni kako slijedi:

1. **Radno mjesto: REALIZATOR-ČUVAR ŠUMA**

Lokacija radnog mjesta:, O.J. Privatne šume

Potrebna kvalifikacija: SSS

Potrebno radno iskustvo: 6 mjeseci

Posebni uslovi: Ne

1. **Radno mjesto: SJEKAČ**

Lokacija radnog mjesta: ŠG „Sprečko“ Živinice i Vlaseničko

Potrebna kvalifikacija:PK/NK

Potrebno radno iskustvo: Ne

Posebni uslovi: Ne

1. **Radno mjesto: POMOĆNI RADNIK U ŠUMARSTVU**

Lokacija radnog mjesta: ŠG „Sprečko“, Šumarija „Banovići“, ŠG „Majevičko“ Šumarija Srebrenik i Čelić

Potrebna kvalifikacija: NK/KV/SSS

Potrebno radno iskustvo: Ne

Posebni uslovi: Ne

1. **Radno mjesto: LUGAR-ČUVAR ŠUMA**

Lokacija radnog mjesta: ŠG „Vlaseničko“

Potrebna kvalifikacija: SSS

Potrebno radno iskustvo: 6 mjeseci

Posebni uslovi: Ne

**IV**

**KRATAK OPIS POSLOVA**

**Radno mjesto: REALIZATOR-ČUVAR ŠUMA**

Vrši nadzor nad čuvanjem privatnih šuma od bespravnih sječa, biljnih bolesti, požara i dr. štetnih radnji,Redovan obilazak reona i vođenje službene knjige o kretanju i uočavanju pojava ili promjena stanja uz redovna kontaktiranja sa vlasnicima šuma;Vrši doznaku stabala po potrebi i odgovarajućem rješenju;Podnosi prijave o učinjenim štetama i odlazi na sudska ročišta; Kontroliše promet drvnih sortimenata bez obzira na porijeklo i vrši druge radnje u sprečavanju bespravnog prometa drveta (dojave i drugo);Vrši realizaciju doznačenog drveta prema podacima doznačara (obračun drvne mase, evidentiranje, sprovođenje šumskog reda u sječinama privatnih šuma, popunjavanje i ovjeru otpremnog iskaza, obračunava sredstva za reprodukciju, po uplati sredstava za reprodukciju izdaje otpremni iskaz i istovremeno žigoše robu); Vodi evidenciju o sječama i druge informacije po k.č. i pripadajućoj općini,Redovno informiše revirnika o stanju na reonu i kontaktira sa susjednim čuvarima šuma za privatne šume i državne šume;Po nalogu revirnika učestvuje u kontroli i izvođenu ŠUR-a u privatnim šumama;Vodi i druge poslove po nalogu revirnika i Upravnika za Privatne šume.;Za svoj rad odgovoran je revirniku, a ukoliko nije popunjeno radno mjesto revirnika Upravniku za Privatne šume

**Radno mjesto: SJEKAČ**

Rukovanje motornom pilom i sjekirom; Zasjecanje stabala motornom pilom i sjekirom, zabijanje klinova u prorez, obaranje dubećih stabala svih vrsta drveća doznačenih za sječu i oblikovanje žilišta i keglovanje;Kresanje grana motornom pilom i sjekirom; Guljenje kore četinararskih sortimenata i sortimenata brijesta; Uspostavljanje šumskog reda u skladu sa elementima Pravilnika o uspostavljanju šumskog reda, slaganjem grana i kore u gromade, Izrada drvnih sortimenata prorezivanjem debala na mjestima koje označi primač, razmjerač, cijepanje prostornog drveta ili klinova sa upotrebom drvenog malja;Slaganje cijepanih sortimenata u složajeve radi premjerbe i obezbjeđenja oble gradje od kotrljanja; Čišćenje motorne pile od piljevine i masnih nečistoća, snabdjevanje iste gorivom i mazivom;Ručno oštrenje i razmetanje lanaca motorne pile, podmazivanje sklopova i španovanje lanca;Opravka manjih kvarova na motornoj pili;Prenošenje motorne pile, goriva, maziva i alata od radničke nastambe do mjesta rada i obratno;Priprema radnog mjesta čišćenjem neposredne okoline stabala;Odredjivanje smjera obaranja stabala okomito na izohipse ili paralelno sa njima, vodeći računa o zaštiti podmlatka;Vođenje higijene šume i odlaganje otpada (smeća) na za to predviđenim mjestima;Obavlja i druge poslove po nalogu poslovodje za iskorištavanje – eksploataciju šuma;Za svoj rad i primjenu sredstava zaštite na radu odgovoran je neposredno te primaču - razmjeraču i poslovodji za iskorištavanje – eksploataciju šuma.

**Radno mjesto: POMOĆNI RADNIK U ŠUMARSTVU**

Vrši premjerbu prečnika dubećih stabala, na prsnoj visini, pomoću prečnika (klupe) odabranih od strane projektanta ili doznačara; Vrši zatesivanje sjekirom odabranih dubećih stabala na prsnoj visini i na žilištu;Vrši žigosanje stabala (stavljanje otiska ) na zatesu, na prsnoj visini i na žilištu, šumskim doznačnim čekićem sa odgovarajućom bojom;Vrši mjerenje dužina i obilježavanje traktorskih vlaka i lagera po uputama Projektanta i doznačara; Obavlja poslove izgradnje i održavanja zemljanih i talpanih puteva u šumi; Učestvuje u izgradnji i održavanju šumskih vlaka, rijetko i gusto talpanih puteva, donjeg i gornjeg stroja makadamskih puteva; Vrši izgradnju i održavanje mostova i propusta, zaloga u putu,nasipanje puteva, poravnanje špura na trasi puta, usitnjavanje kamenih konglomerata i dr; Vrši kopanje i čišćenje kanala/jaraka od nepotrebnih materijala; Vrši istovar građevinskog materijala za održavanje puteva;Vrši prikupljamke sjemena i manipulacju istog Vrši pripremu zemljišta za vještačko pošumljavanje, kopanje rupa, sadnju sadnicama i sjetvu sjemenom, trapljenje sadnica i dr.; Uklanja sve drvene i zeljaste korovske vrste generativnog i vegetativnog porijekla pri sadnji sadnica i njezi kultura, kao i u sastojinama porijeklom iz prirodne obnove; Vrši okopavanje sadnica; Vrši njegu biljaka u šumskom rasadniku (obrada zemljišta, sjetva sjemena, školovanje sadnica, zalijevanje sadnica, tretiranje sadnica dozvoljenim hemijskim sredstvima i vađenja sadnog materijala); Pomoć pri izgradnji i rekonstrukciji privremenih i stalnih objekata Uspostava šumskog reda,Košenje trave u rasadniku,Vrši gašenje šumskih požara; Obavlja i druge poslove po nalogu lica koja su odgovorna za izvršavanje tih poslova; Za svoj rad odgovara neposrednom rukovodiocu.

**Radno mjesto: LUGAR-ČUVAR ŠUMA**

Zaštita i čuvanje šuma i šumskog zemljišta od uzurpanata, bespravnih sječa, od biljnih bolesti i štetočina, pojave kalamiteta, bespravnog pašarenja i drugih bespravnih radnji, te zaštitia šuma od požara;Čuvanje granica taksacione podjele šuma i katastarske podjele granica šuma i šumskog zemljišta;Redovan obilazak lugarskog reona u cilju utvrđivanja promjena stanja, pronalaženja šumokradica, uzurpanata i katastarske podjele granica šuma i šumskog zemljišta koji remete stanje u šumi, podnošenje prijava;Raspoređuje radnu snagu i sadni materijal na pošumljavanju i popunjavanju i popunjavanju površina koje su odredjene za tu namjenu;Polaganje lovnih i revizionih stabala i praćenje promjena;Postavljanje, nadzor i evidencija te dostavljanje izvještaja o ulovu potkornjaka u feromonskim klopkama te mehaničko uništavanje ulovljenih potkornjaka;Čuvanje opreme i alata za gašenje požara na mjestima koja su predvidjena Planom zaštite od požara;Učestvuje u raspravama kod sudskih organa po osnovu podnešenih prijava za nastale štete u šumi;Kontrola prometa proizvoda šumarstva, prodaja zapljenenog drveta i sporednih šumskih proizvoda;Premjerba glavnih i sporednih šumskih proizvoda;U slučaju ukazane potrebe vrši premjerba glavnih i sporednih šumskih proizvoda;Izdavanje otpremnih iskaza, žigosanje i obrojčavanje šumskih sortimenata;Uredno vodi knjige konsignacije slučajnih užitaka, knjige panjeva i knjige premjerbe;Vodi službenu knjigu – dnevnik rada, knjigu dnevnica za radnike na uzgoju i zaštiti šuma;Vodi i druge poslove po nalogu (poslovođe) za uzgoj i zaštitu šuma i upravnika šumarije;Za svoj rad odgovoran je neposredno te poslovođi za uzgoj i zaštitu šuma odnosno tehnologu za uzgoj i zaštitu šuma ukoliko organizacijiski nema poslovođe

**PRIPRAVNIK – SSS/šum.teh.** će se stručno osposobljavati u okviru stečene stručne spreme.

**V**

Probni rad za radna mjesta iz tačke ovog Oglasa, nije predviđen.

**VI**

**Kandidati su obavezni dostaviti slijedeću dokumentaciju:**

• Uredno popunjen i potpisan PRIJAVNI OBRAZAC koji se može preuzeti sa web stranice

Društva (www.jpsumetk@bih.net.ba) i na protokolu u mjestu sjedišta Društva;

• Izvod iz matične knjige rođenih (original ili ovjerenu kopiju);

• Uvjerenje o državljanstvu (original ili ovjerenu kopiju);

* Potvrdu o prebivalištu –CIPS (original ili ovjerena kopija);

• Diploma o stečenom zanimanju, odnosno stručnoj spremi, koja se traži spram

radnog mjesta na koje se kandidat prijavljuje (original ili ovjerenu kopiju);

• Dokaz o radnom iskustvu sa navedenim vremenskim periodima i radnim mjestima,

odnosno Potvrda/Uvjerenje prethodnog poslodavca ili poslodavaca kod kojih je kandidat

radio ili radi sa stručnom spremom i tačno navedenim periodima i radnim mjestima

(original ili ovjerena kopija);

• Uvjerenje o položenom stručnom ispitu ukoliko je u pitanju radno mjesto gdje je stručni ili

drugi ispit, propisan kao uslov.

Ukoliko kandidati dostavljaju dokumentaciju u ovjerenoj kopiji ista ne može biti starija od 3 mjeseca od dana izdavanja do dana prijavljivanja na Javni oglas (izuzev dokumentacije za koju nije propisan rok važenja).

Uvjerenje o uplaćenim doprinosima se neće smatrati kao dokaz za traženo radno iskustvo.

**VII**

Prednost pri zapošljavanju imat će kandidati koji po posebnom zakonu imaju prioritet u zapošljavanju, ukoliko ispunjavaju opće i posebne uslove za radno mjesto na kojem se vrši zapošljavanje.

Prioritet u zapošljavanju kandidati dokazuju odgovarajućim dokumentima (Potvrda/Uvjerenje) koje prilažu prilikom prijave na javni oglas, pozivajući se na poseban Zakon po kojem imaju prednost.

**VIII**

Prednost iz tačke VII ne može ostvariti kandidat koji nije kumulativno dostavio svu dokumentaciju traženu tekstom Javnog oglasa bez obzira na razloge nedostavljanja iste.

**IX**

Ukoliko se kandidat prijavljuje na više radnih mjesta, za svako radno mjesto dužan je podnijeti posebnu prijavu za naznakom radnog mjesta na koje se prijavljuje, s tim da je dovoljno da originalnu dokumentaciju ili ovjerene kopije dokaza o ispunjavanju uslova priloži uz jednu prijavu, a uz ostale prijave dovoljne su priložene kopije, ukoliko su uslovi isti.

**X**

Samo izabrani kandidati bit će u obavezi u određenom roku dostaviti ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnog mjesta za zasnivanje radnog odnosa na konkretnom radnom mjestu.

**XI**

Samo izabrani kandidati bit će u obavezi u određenom roku dostaviti uvjerenje o nevođenju krivičnog postupka.

**XII**

Urednom prijavom na javni oglas smatra se uredno popunjen i potpisan PRIJAVNI OBRAZAC, zatim potpunom prijavom smatrat će se prijava uz koju su priloženi svi dokazi o ispunjavanju općih i posebnih uslova naznačeni u javnom oglasu, a blagovremenom prijavom smatra se prijava koja je podnesena u roku koji je određen u javnom oglasu za prijem u radni odnos.

Neuredne, nepotpune i neblagovremeni prijave, bit će odbačene zaključkom.

**XIII**

Prijava na javni oglas koja nije potpisana i izvršena na prijavnom obrascu, te prijava koja je neuredno ispunjena (nisu popunjeni svi podaci iz prijavnog obrasca) odbacuje se kao nepotpuna zaključkom protiv kojeg nije dozvoljena žalba, a kandidat se eliminiše iz daljnje procedure.

**XIV**

Pravo učešća u procesu izbora imaju svi kandidati čije su prijave uredne, potpune i blagovremene.

Kandidat koji se prijavio za radno mjesto po javnom oglasu, u okviru izborne procedure, pristupa usmenom ispitu-intervju.

Pitanja na Usmenom ispitu imaju za cilj procjenu, odnosno mogu se odnositi na radno iskustvo kandidata, poznavanje rada na računaru, njegovu stručnu spremu i kvalifikacije, sklonost kandidata za timski rad i usvajanje novih znanja vezano za određeno radno mjesto, druge informacije koje je kandidat naveo u svojoj prijavi, djelatnost poslodavca i slično.

**XV**

Društvo će o vremenu i mjestu održavanja procesa izbora obavijestiti kandidate u pisanom obliku, putem obavijesti koja će biti dostavljena na adresu kandidata, kao i na e-mail adresu ukoliko je ista navedena u prijavi, i to najmanje pet dana prije održavanja ispita. O daljnjem procesu izbora kandidati se mogu obavijestiti i usmeno ili putem telefona.

**XVI**

Rok za podnošenje prijava na Javni oglas je osam dana od dana njegove posljednje objave, s tim da se u rok za podnošenje prijava ne računa dan objavljivanja javnog oglasa, već se rok računa slijedećeg dana od dana njegove posljednje objave.

**XVII**

Prijave sa traženom dokumentacijom dostaviti lično ili preporučenom poštom na adresu na koje se kandidat prijavljuje:

* **Za radna mjesta pod rednim brojem 1) na adresu**

**JP „ŠUME TK“d.d.Kladanj-ul. Fadila Kurtagića br.1, 75280 Kladanj**

* **Za radna mjesta pod rednim brojem 2) na adresu**

**JP „ŠUME TK“ d.d. Kladanj-ŠG „Sprečko“ Živinice, Ul.Oslobođenja 13, 75270 Živinice**

* **Za radna mjesta pod rednim brojem 3), na adresu;**

**JP „ŠUME TK“ d.d. Kladanj-ŠG „VLASENIĆKO“ Turalići Kladanj, Starić bb, 75 280 Kladanj**

* **Za radna mjesta pod rednim brojem 4), na adresu;**

**JP „ŠUME TK“ d.d. Kladanj-ŠG „MAJEVIČKO“ Srebrenik, Ul.Majevička br. 20, 75 350 Srebrenik**

**Sa naznakom: „Prijava na Javni oglas za radno mjesto-(navesti radno mjesto za koje se prijavljuje)“ -Ne otvarati“.**

**D I R E K T O R**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Huskić Almir, dipl.ing.šum.**